S'Arabische is wia aa de ãndan semitischn Schriftn a Konsonantnschrift. Fia de Vokale a, u und i gibt's, wãun's Lãngvokale han, zwåa jeweus a Schriftzeichn. Zwoa davãu åwa, s'Waw und s'Ya, san netta Håibvokale, de aa fia an Konsonantn steh kinan (s'Waw fia a w und fia a lãngs u, s'Ya fia a j und fia a lãngs i). Aa s'Alif håd nu ãndane Funkzionen aa; vaoanzlt stengan de Lãngvokalzeichn aa fia wås ãndas wia ma si's dengad: Bei'm Voanãum  ʿAmr  /  عمرو ‎ bleibt s'Waw stumm und dient netta zua  Untascheidung vu  ʿUmar  /  عمر ‎; bei Salah kãu ma's lãnge zweite a ned netta åis Alif sondan aa mid Waw schreim ( صلوة ‎,  صلاة ‎); s'Alif in  mi'at  /   مائة‎ ‎ /"hundat" is stumm.